વિદ્યાર્થીઓની ખૂબ ઓછી સંખ્યા હોય તેવી પ્રાથમિક શાળાઓમાં ધોરણ દીઠ અને વિષય દીઠ લાયકાતવાળા વિષય શિક્ષકો મળવાપાત્ર નથી થતા, અલગ અલગ ધોરણ પ્રમાણે શિક્ષણકાર્ય નથી થઈ શકતું, કોઈ એક શિક્ષકે એક સાથે અનેક ધોરણ અને અનેક વિષયો ભણાવવાના થાય છે, આવી શાળાઓમાં શિક્ષણની ગુણવત્તા સુધારવાના પ્રયાસો જેવા કે, પ્રજ્ઞા અભિગમ, વિષય શિક્ષક પદ્ધતિ, એકમ કસોટી, ઉપચારાત્મક કાર્ય, પુન:કસોટી, મિશન વિદ્યા, શાળા તત્પરતા કાર્યક્રમ, વાંચન અભિયાન, વિજ્ઞાન પ્રદર્શન વગેરે બાળકોની ઓછી સંખ્યાના કારણે સફળ થઈ શકતા નથી.